D inelmaden i tesselmad deg tseddawit ur tebɛid ara aṭas fell-asen deg laɛmer, garasen azal n ṣḍis n (6) n yiseggasen kan, tetten-tt s wallen, ula d tarrayt s wacu iten-tesɣaray d wamek tettmeslay yid-sen tjebbed-iten-id aladɣa uwtimen, zzin-is isleb-iten, mi ara smuzguten i yimeslayen-is yal wa d acu i d-yessugun ɣerqen deg ccbaḥa-s, wa yessaram ad as-yeɛǧeb, wayeḍ ad yeṣṣiweḍ ad tḥemmel, ula d tiqcicin ttmuqulen-tt azgen ameqqran d tismin i ttasment seg-s, neɣ ahat ssarament ad ilint am nettat, ad ṣṣiwḍent ayen tekseb, lxedma yelhan; aselmed deg tseddawit, ṣṣifa tfaz, laɛmer meẓẓiyet.